google/wiki40b huggingface dataset:
Ucayali (rieka)

Ucayali (špa. Río Ucayali) je juhoamerická rieka, dlhá 1 600 km. Je pravostrannou zdrojnicou rieky Amazon, ktorú vytvára po sútoku s Marañónom.
Vzniká sútokom riek Tambo a Urubamba, jej povodie má rozlohu 315 000 km² a stredný prietok dosahuje cca 12 600 m³ za sekundu. Spočiatku tečie údolím Ánd, neskôr smeruje severným smerom Amazonskou nížinou až k mestu Iquitos, kde sútokom s Marañónom zaniká.
Krídlovitý háčik

Krídlovitý háčik (Hamulus pterygoideus) tvorí navonok stočené háčikovité zakončenie lamina medialis krídlového výbežku klinovej kosti. Nachádza sa vo výške kosteného podnebia a otáča sa okolo neho šľacha napínača mäkkého podnebia - musculus tensor veli palatini.
Herbert Kitchener

Život

Preslávil sa ako veliteľ anglo-egyptskej expedície do Sudánu, ktorá vyvrcholila bitkou pri Ummdurmáne, v ktorej za pomoci moderných zbraní mahdistické jednotky celkom rozdrvil. Jeho ďalšie veľké ťaženie bolo proti Búrom. Ako veliteľ britských vojsk v Južnej Afrike Búrov porazil, ale blamoval pritom seba i celé Spojené kráľovstvo systematickým používaním brutálnych metód proti búrskemu obyvateľstvu, ktoré malo miestami až genocídny charakter.
V júni 1914 sa stal 1. grófom Kitchenerom.
Počas prvej svetovej vojny bol ministrom vojny. Jeho úspešný nástup do funkcie (vyznačujúci sa úspechmi v nábore vojakov do tzv. Novej armády) však čoskoro prešiel do pozvoľného pádu. Kitchener sa nedokázal prispôsobiť novej podobe vojny a tvárou v tvár zrovnateľnému protivníkovi sa ukázalo, že jeho skutočné vojenské schopnosti nie sú tak dobré, ako sa predpokladalo na základe jeho výsledkov proti protivníkom podstatne slabším.
Jeho pozícia ministra bola vážne ohrozená na prelome rokov 1915–1916, keď začínalo byť zrejmé, že bitka o Gallipoli, v ktorej sa Kitchener angažoval, neskončí dobre. Keď potom došlo k tomu, že sa zrútilo zásobovanie bojujúcich jednotiek muníciou, Kitchener ponúkol svoju rezignáciu. Premiér ju odmietol, pravdepodobne ale iba z propagandistických dôvodov, pretože zároveň zbavil Kitchenera dohľadu nad vojnovým priemyslom a značne obmedzil i jeho zasahovanie do riadení bojových operácií. Navyše bol vzápätí Kitchener vyslaný na diplomatickú a poradenskú misiu do Ruska, čo mnoho ľudí hodnotilo ako premyslený krok, ktorý ho mal dostať čo najďalej od velenia britskej armády.
Kitchener opustil Anglicko na krížniku HMS Hampshire, do Ruska však nikdy nedorazil. Jeho loď narazila západne od Orknejí na mínu a potopila sa, telo sa nikdy nenašlo.
Moulicent

Poloha

Obec má rozlohu 33,41 km². Najvyšší bod je položený 246 m n. m. a najnižší bod 170 m n. m.

Obyvateľstvo

Počet obyvateľov obce je 289 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rada Zväzu Najvyššieho sovietu Zväzu sovietskych socialistických republík

Rada zväzu Najvyššieho sovietu Zväzu sovietskych socialistických republík (rus. Совет Союза Верховного Совета СССР) bola jedna z komôr Najvyššieho sovietu ZSSR, zložená zo 750 poslancov. Tých volilo vyše 300 000 oprávnených voličov vo všetkých okresoch Sovietskeho zväzu. Do volieb ich vždy nominovala Komunistická strana Sovietskeho zväzu.
Alžbeta Dadanová

Alžbeta Dadanová, r. Wetterinusová (* 17. storočie) bola kníhtlačiarka na Slovensku v 17. storočí.
Slanisko u Škrle

Ochrana

Dôvodom ochrany je zachovanie významnej halofytnej lokality s druhovo bohatým výskytom slanobytných a xerotermných druhov a ochrana populácií kriticky ohrozených druhov rastlín.
Saint-Marcel-Paulel

Poloha

Obec má rozlohu 7,1 km². Najvyšší bod je položený 230 m n. m. a najnižší bod 143 m n. m.

Obyvateľstvo

Počet obyvateľov obce je 446 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sarrewerden

Poloha

Obec má rozlohu 16,73 km². Najvyšší bod je položený 336 m n. m. a najnižší bod 217 m n. m.

Obyvateľstvo

Počet obyvateľov obce je 937 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dokonalé číslo

Dokonalé číslo je také prirodzené číslo, ktoré sa rovná súčtu svojich vlastných deliteľov okrem seba samého. Príkladom dokonalého čísla je číslo 6, keďže jeho vlastné kladné delitele sú 1, 2, 3 a ich súčet je 1 + 2 + 3 = 6. Prvých 9 dokonalých čísel tvorí postupnosť:
6, 28, 496, 8128, 33550336, 8589869056, 137438691328, 2305843008139952128, 2658455991569831744654692615953842176…

História

Pojem dokonalé číslo zaviedol Pytagoras. Spolu so svojimi žiakmi veril, že dokonalé čísla majú magický význam.

Najväčšie známe dokonalé číslo

Ku dňu 17. november 2006 je najväčším známym dokonalým číslom . Toto číslo zapísané v desiatkovej sústave má 19 616 714 číslic.
Saint-Léger-des-Aubées

Poloha

Obec má rozlohu 13,18 km². Najvyšší bod je položený 154 m n. m. a najnižší bod 127 m n. m.

Obyvateľstvo

Počet obyvateľov obce je 257 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Prezidentské voľby v USA v roku 2000

Prezidentské voľby v USA v roku 2000 boli jedny z najtesnejších volieb v histórii USA. O výsledku rozhodlo len niekoľko stoviek hlasov v štáte Florida. Počas noci po uzatvorení volebných miestností média predčasne dvakrát ohlásili víťaza volieb (na základe prieskumov), až potom vyhlásili, že výsledok z Floridy je natoľko tesný, že ho ešte nemožno predpovedať. Hlavnými súpermi boli republikán George W. Bush a demokrat Al Gore. Vo voľbách zvíťazil po rozhodnutí Najvyššieho súdu USA kandidát George W. Bush.

George W. Bush

V kampani, v ktorej Bushovi radil majster volebných kampaní Karl Rove, Bush vyzdvihol svoju vôľu zaoberať sa najmä vnútornými záležitosťami krajiny a znížiť zahraničnú angažovanosť Spojených štátov, čo bolo v súlade s izolacionistickou tradíciou Republikánskej strany. Sám seba vyhlasoval za „súcitného” konzervatívca. Počas kampane presadzoval povolenie náboženským charitatívnym spolkom zúčastňovať sa federálne podporovaných programov, používanie vzdelávacích lístkov, ťažbu ropy v národnom parku Arctic National Wildlife Refuge na Aljaške, reštrukturalizáciu armády USA, a iné. Čo sa týka zahraničnej politiky, vyhlasoval, že je proti zahraničným národno-budovateľským („nation-building“) pokusom. Názor zmenil až po útokoch 11. septembra 2001.
Saint-Cyr-sous-Dourdan

Poloha

Obec má rozlohu 9,89 km². Najvyšší bod je položený 160 m n. m. a najnižší bod 72 m n. m.

Obyvateľstvo

Počet obyvateľov obce je 1 007 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
European Retrievable Carrier

European Retrievable Carrier (skr. EURECA) je voľne lietajúca vedecká základňa, konštruovaná na viacnásobné použitie. Jej vynesenie do výšky 508 km na obežnú dráhu okolo Zeme sa uskutočnilo raketoplánom Atlantis 31. júla 1992 misiou STS-46. Jej úloha je zbierať údaje o experimentoch s mikrogravitáciou, testovanie technológií a materiálov a sledovanie vesmírneho žiarenia. 1. júla 1993 bola dopravená na Zem raketoplánom Endeavour.
Guargualé

Poloha

Obec má rozlohu 10,61 km². Najvyšší bod je položený 794 m n. m. a najnižší bod 72 m n. m.

Obyvateľstvo

Počet obyvateľov obce je 130 (1. január 2011).
Nasledujúci graf zobrazuje vývoj počtu obyvateľov v obci.
Zdroje: INSEE
Struma (rieka)

Priebeh toku

Rieka pramení v bulharskom pohorí Vitoša, na svahoch Čierneho vrchu (2 290 m n. m.) v nadmorskej výške 2 180 m n. m. a tečie západným smerom hlbokým údolím. Postupne sa stáča na juh a cez Blagoevgrad smeruje ku gréckej hranici, vytvárajúc úzke údolie pre dôležitý tranzitný koridor. Rieka sa prediera hradbou pohraničných hôr a pokračuje rozsiahlou nížinou Strednej Makedónie. Pred ústím do Egejského mora vytvára Struma ešte úzku tiesňavu, po ktorej už končí vo vodách zálivu Strymonikos.
Otto von Guericke

Život

Guericke študoval v rokoch 1617 až 1619 na univerzite v Lipsku, neskôr v Helmstadte. Potom odišiel do Jeny, kde v rokoch 1621 až 1623 študoval právo. Nakoniec, v rokoch 1623 a 1624 v Leidene v Holandsku študoval právo a stavbu pevností.
Po ukončení štúdia rok cestoval po Anglicku a Francúzsku. V novembri 1625 sa vrátil do Magdeburgu. V roku 1626 si vzal za manželku Margarétu Alemann a stal sa úradníkom na magistráte.
Počas tridsaťročnej vojny bol na čele mešťanov pri obrane mesta proti ríšskym vojskám, po porážke musel preto utiecť. Po podpísaní mieru sa však vrátil a v mene mesta viedol dlhé a komplikované diplomatické rokovania, v ktorých tak upevnil postavenie Magdeburgu, že ho vďační mešťania v roku 1646 zvolili za starostu mesta. Približne v tej dobe začína výskumy v pneumatike, ktoré ho neskôr preslávili.
V roku 1652 (sedem rokov po smrti svojej prvej manželky) sa znova oženil s dcérou svojho kolegu Štefana Lentkeho, Dorotheou. V roku 1663 dokončil rukopis svojej práce Experimenta Nova (ut vocantur) Magdeburgica de Vacuo Spatio, ale tlačou vyšiel až v roku 1672 v Amsterdame. V roku 1666 bol povýšený do šľachtického stavu, kedy si zvolil aj meno Otto von Guericke. V roku 1676 odmietol zo zdravotných dôvodov znova kandidovať na miesto starostu. V roku 1681 sa presťahoval do Hamburgu, kde v roku 1686 zomrel.

Vedecká práca

Pri svojich pokusoch zistil, že pri kovaní sa dlhé železné predmety môžu za určitých podmienok zmagnetizovať. Skonštruoval prvý prístroj na získavanie elektrických nábojov – bola to guľa zo síry, ktorá sa pri otáčaní trela rukou. Zostrojil aj vzdušný teplomer a objavil vodný barometer a pozoroval dokonca aj súvislosť medzi údajmi týchto jednoduchých prístrojov a zmenami počasia.
Najväčší význam mali však jeho výskumy prázdneho priestoru "vacua spatio". Objavil a skonštruoval zariadenie (vývevu) na odčerpávanie vzduchu z uzavretých nádob. Pozoroval, že vzduch je potrebný na horenie i šírenie zvuku. V tej dobe vzbudili najväčší ohlas jeho tzv. magdeburské pokusy. Spojil dve kovové pologule a odčerpal z nich vzduch. Osem párov koní ich nedokázalo od seba odtrhnúť. Keď však vpustil dnu cez kohútik vzduch, oddelili sa bez použitia sily. Tieto pokusy vyvrátili Aristotelovo tvrdenie, ktoré sa stalo dogmou, že príroda neznáša prázdnotu. Hoci možnosť existencie vákua "vacuo spatio" – prázdneho priestoru- bola zdanlivo mnohokrát vyvrátená v rôznych filozofických traktátoch a scholastických dišputáciách, Guerickove pokusy otvorili vedcom oči a umožnili im zavrhnúť Aristotelove predstavy o priestore a povšimnúť si antické atomistické koncepcie, v ktorých sa prázdnota priamo vyžadovala pre pohyb hmotných atómov. 
Guericke nebol iba šikovným experimentátorom, ale bol aj originálnym mysliteľom. Svojimi predstavami o pokuse a skúsenosti ako jedinom kritériu pravdivosti teórie sa zaradil medzi popredných predstaviteľov vedeckého prúdu v Európe sedemnásteho storočia, ktorí kládli základy experimentálnych vied.
Macedónske národné vodnopólové družstvo mužov

Vrcholné podujatia

Na Olympijské hry sa macedónske družstvo nekvalifikovalo ani raz. 2-krát si vybojovalo miesto vo svetovej kvalifikácii, ale ani raz z nej nepostúpilo. Najbližšie k postupu bolo v roku 2012, keď v kvalifikácii skončilo šieste a postupovali najlepšie 4 tímy.
Na Majstrovstvá sveta sa družstvo kvalifikovalo jedinýkrát, v roku 2009, keď turnaj organizoval taliansky Rím. V základnej skupine skončilo posledné bez bodu a prvý zápas vyhralo až v súboji o 13. až 16. miesto s Kazachstanom. Následne po predĺžení podľahlo Brazílii a skončilo celkovo štrnáste.
Na Majstrovstvá Európy sa prebojovalo 3-krát. Prvýkrát to bolo na ME 2008, kde družstvo dosiahlo svoje najlepšie umiestnenie – 8. miesto. Toto miesto ho zároveň kvalifikovalo na Majstrovstvá sveta 2009. O 2 roky neskôr v Záhrebe vyhralo iba zápas v základnej skupine nad Ruskom a skončilo celkovo na turnaji posledné. Na ME 2012 sa umiestnilo o 1 priečku vyššie, keď v zápase o 11. miesto zdolalo outsidera celého turnaja – Turecko. 
Družstvo sa 3-krát zúčastnilo Svetovej ligy, v ktorej zakaždým skončilo už v kvalifikačnom kole.
Torteval-Quesnay

Poloha

Obec má rozlohu 16,96 km². Najvyšší bod je položený 160 m n. m. a najnižší bod 68 m n. m.

Obyvateľstvo

Počet obyvateľov obce je 347 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Peter Kosťov

Životopis

Absolvent seminára a štúdia teológie v Štrasburgu, vysvätený za kňaza (1935). Kaplán v Starých Horách (1935). Archivár Biskupského archívu v Žiari nad Hronom (1936 – 1938). Profesor náboženstva a filozofie na gymnáziu v Banskej Bystrici (od 1938). Kaplán v Handlovej (1940 – 1942). Profesor filozofie a fundamentálnej teológie na teologickom učilišti v Banskej Bystrici (1942), študijný prefekt seminára (1946). Od roku 1950 väznený, lebo nesúhlasil s neoprávneným dosadením Jána Decheta komunistickou štátnou mocou do vedenia Banskobystrickej diecézy, od 1953 vo výrobe od 1965 v pastorácii. Autor prác o duševných prejavoch človeka, o podstate duše.
Clayes

Poloha

Obec má rozlohu 4,28 km². Najvyšší bod je položený 109 m n. m. a najnižší bod 65 m n. m.

Obyvateľstvo

Počet obyvateľov obce je 694 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Beaurepaire-en-Bresse

Poloha

Obec má rozlohu 10,42 km². Najvyšší bod je položený 222 m n. m. a najnižší bod 193 m n. m.

Obyvateľstvo

Počet obyvateľov obce je 613 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Baltazár Blutfogel

Životopis

Pochádzal zo Sliezska. V roku 1498-1504 študoval na univerzite v Krakove, 1502 magister filozofie. Kazateľ na rôznych miestach Slovenska. Autor rkp. knihy Modlitebná kniha. Iluminátor a rubrikátor prvotlačí. Zachovalo sa 22 ním iluminovaných prvotlačí (väčšina z nich je v Országh Szechényi Könyvtár v Budapešti). SBS: Zv. 1 [uvádza kazateľ v Považskej Bystrici (1491-1498)]; Stredoveká knižná maľba na Slovensku, Bratislava 1997.- S. 73 [uvádza kazateľ v Banskej Bystrici (1491-1498)].
Nikolaus Alard

Životopis

Narodil sa ako syn farára. Chodil do školy v Lemgo, od roku 1659 v Herforde a od roku 1663 v Hannoveri. Študoval od roku 1664 na univerzite v Giessene, kde sa stal v roku 1666 doktorom filozofie, neskôr v Marburgu, od roku 1668 v Helmstedtu a od roku 1669 na univerzite v Kodani. V roku 1679 získal doktorát z teológie na univerzite v Kieli. Ďalej pôsobil ako kazateľ v Tönningu a od 7. februára 1682 bol prepoštom v Eiderstedte. V roku 1686 bol menovaný generálnym superintendantom grófstva Oldenburg, a hlavným pastorom v kostole svätého Lamberta. Úrad zastával až do roku 1699.
Tereza Bebarová

Osobný život

Od detstva spievala a tancovala. Vyštudovala herectvo na ostravskom konzervatóriu. Už počas tohto štúdia hrala v Divadle Petra Bezruča, po absolutóriu školy bola v angažmá v ostravskom Divadle Aréna, neskôr aj v Národnom divadle Moravskosliezskom. Po presídlení do Prahy hrá a spieva v nuselskom Divadle na Fidlovačke.

Dabing

V českom znení svoj hlas prepožičala postavám Trinástka zo seriálu Dr. House, Gabrielle Solisovej zo seriálu Zúfalé manželky, Kate Austenovej zo seriálu Nezvestní, Anne Boleynovej v seriáli Tudorovci, Vicky Robertsovej zo seriálu Udalosť, Debre Morganovej zo seriálu Dexter, Kelly Baileyovej zo seriálu Misfits, Rose Tyler zo seriálu Doctor Who, alebo Sáre Sidleovej v seriálu Kriminálka Las Vegas.
Sagelat

Poloha

Obec má rozlohu 7,57 km². Najvyšší bod je položený 219 m n. m. a najnižší bod 65 m n. m.

Obyvateľstvo

Počet obyvateľov obce je 348 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Passonfontaine

Poloha

Obec má rozlohu 19,49 km². Najvyšší bod je položený 960 m n. m. a najnižší bod 715 m n. m.

Obyvateľstvo

Počet obyvateľov obce je 277 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pintac

Poloha

Obec má rozlohu 1,49 km². Najvyšší bod je položený 377 m n. m. a najnižší bod 290 m n. m.

Obyvateľstvo

Počet obyvateľov obce je 29 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Premier League Snooker 2010

2010 Premier League Snooker sa hral od 2. septembra do 28. novembra 2010. Obhajujúci šampión bol Shaun Murphy, ktorý minulý rok porazil vo finále Ronnieho O'Sullivana 7-3. Vo finále vyhral Ronnie O’Sullivan, ktorý porazil Shauna Murphyho 7-1.
Beauvoir-Wavans

Poloha

Obec má rozlohu 9,49 km². Najvyšší bod je položený 128 m n. m. a najnižší bod 32 m n. m.

Obyvateľstvo

Počet obyvateľov obce je 389 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lianovcorasty

Znaky gnétorastov

Kvety gnétorastov pripomínajú kvety krytosemenných rastlín, ale pravdepodobne sa vyvinuli od nich nezávisle. Krytosemenné rastliny pripomínajú aj náznakom dvojitého oplodnenia (oplodnenia sa zúčastňujú dve spermatické bunky), ale vyživovacie pletivo semena (endosperm) ostáva haploidné podobne ako u nahosemenných rastlín.
Rod efedra obsahuje alkaloid efedrín, ktorý sa využíval v čínskej medicíne (pod názvom ma-huang) pri chorobách dýchacích ciest.
Vlajka Åland

Ålandy sú autonómna skupina fínskych ostrovov s vlastnou vlajkou z roku 1954. Vo vlajke Åland je zapracovaný žltý širší a červený užší kríž na modrom liste (tzv. škandinávsky kríž), ktorého farby žltá a červená pochádzajú z fínskeho štátneho znaku.

Symbolika farieb

Modrá a žltá farba kríža reprezentujú Švédsko, lebo na ostrovoch žije veľa obyvateľov švédskej národnosti a svetlo modrá farba zase kríž vlajky Fínska, ktorému ostrovy patria od roku 1917. Farby odpovedajú farbám znaku Åland (modrá a žltá).

História vlajky

Vlajka sa používa od začiatku dvadsiatych rokoch 20. storočia (Ålandy na ňu dostali právo roku 1921), oficiálneho uznania dosiahla roku 1954. Na štátnych budovách sa môže vztyčovať iba vedľa vlajky fínskej, ktorá musí byť väčšia.
Pomazanie

Pomazanie je obrad, ktorý spočíva v tom, že sa na príslušnú osobu naleje trochu posväteného oleja a takto sa symbolicky oddelí jeho predošlý (svetský) život a život po pomazaní.

V kresťanstve

V Biblii pomazanie označuje akt oddelenia pre službu alebo aj symbol požehnania, ochrany a zmocnenia. V textoch Novej zmluvy sa slovo pomazanie prekladá z gréckeho slova chrio, čo znamená vtierať olej, a chápe sa ako zasvätenie do úradu alebo služby. Osoby boli pomazávané do úradu kráľa, kňaza, proroka, staviteľa a iných úradov.
Giacomo Puccini

Životopis

Narodil sa do rodiny hudobníka. Jeho otec, Michele Puccini skladal omše ale aj opery v talianskom meste Lucca.
Na mladého Giacoma Pucciniho urobilo veľký dojem predstavenie opery G. Verdiho Aida, ktorú videl na predstavení v Pise. V roku 1880 získal štipendium na konzervatóriu v Miláne. Kompozícii ho učil Amilcare Ponchielli.
Prvú operu Le Villi skomponoval v roku 1884 a mal s ňou slušný úspech. V roku 1889 sa mu však s operou Edgar nepodarilo tento úspech zopakovať. Najväčšie úspechy dosiahol svojimi ďalšími operami Manon Lescaut (1895), Bohéma (1896), ale hlavne operou Tosca (1900). Opera Madama Butterfly bola na svojej premiére vo februári roku 1904 neúspešná. Slávu dosiahla až po jej prepracovaní a opätovnom uvedení 28. mája toho istého roku. Operu Turandot Puccini nedokončil. Dokončil ju Franco Alfano a premiéru mala dva roky po Pucciniho smrti v roku 1926.
Amfimachos (syn Kteata)

Amfimachos (starogr. Ἀμφίμαχος – Amfimachos) je v gréckej mytológii syn Kteata a Théroniky, bol kráľ Élidy.
Vyčistenie chlievov élidského kráľa Augeia bola jedna z dvanástich úloh hrdinu Herakla. Túto úlohu dostal od mykénskeho kráľa Eurysthea, ktorému musel na príkaz najvyššieho boha Dia Herakles slúžiť a až po splnení úloh mohol dosianúť slobodu. Herakles si niečo chcel aj zarobiť, preto si vyžiadal od Augeia odmenu desať percent ustajneného dobytka. Augeias súhlasil, ale po splnení úlohy mu odmenu odmietol dať. Neskôr, keď Herakles získal slobodu, vrátil sa, Augeia zabil a dosadil na trón Augiovho syna Fylea.
Podľa antického autora Pausania však Herakles Augeia nezabil. Augeias sa podľa neho dožil vysokého veku a trón v Élide po ňom zdedil syn Agasthenes, ktorý nevládol sám. Spolu s ním sa na vláde podieľali, Thalpios, syn Euryta a Amfimachos.
Amfimachos bol jedným z nápadníkov krásnej Heleny a neskôr aj účasníkom trójskej vojny. K brehom Tróje doviedol z Élidy vojsko na desiatich lodiach. Spolu s ním pred bránami Tróje bojovali aj ďalší významní Éliďania, Thalpios, Agasthenov syn Polyxenos a Dióres, syn Amarynkea. Amfimachos vo vojne padol rukou trójskeho princa Hektora.
Fresnoy-le-Grand

Poloha

Obec má rozlohu 15,07 km². Najvyšší bod je položený 157 m n. m. a najnižší bod 96 m n. m.

Obyvateľstvo

Počet obyvateľov obce je 3 072 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-André-en-Bresse

Poloha

Obec má rozlohu 4,86 km². Najvyšší bod je položený 210 m n. m. a najnižší bod 181 m n. m.

Obyvateľstvo

Počet obyvateľov obce je 104 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bohemund Tarentský

Bohemund Tarentský (* medzi 1052 až 1058, San Marco Argentano - † 1111, Canosa di Puglia) bol taliansko-normandský bojovník a dobrodruh, knieža z Tarentu a jeden z predných účastníkov prvej krížiackej výpravy..

Život

Narodil sa ako syn Roberta Guiscarda Viscardi, vojvodu z Puglie, Kalábrie a Sicílie a prostej normanskej ženy Albegardy z Buonalberga.
Pre cirkevnú neoprávnenosť manželského zväzku nepoznáme presný dátum jeho narodenia. Odhaduje sa na obdobie medzi rokmi 1052 až 1058.
Jeho pôvodné meno bolo Marek, ale pre svoj rýchly rast ho začali nazývať Bohemund (podľa obra Boamunda).
Svoje prvé bojové skúsenosti ako samostatný veliteľ zaznamenal po boku svojho otca, pri ich prvej spoločnej výprave cez Jadranské more. Bohemund mal vtedy okolo osemnásť rokov.
V Júni roku 1081 vyrazil s otcom na druhý výpravu proti Byzancii. Vylodili sa pri meste Dyrrhachia. Vo februári 1082 mesto dobyli, načo vyrazili na pochod smerom ku Konštantínopolu, ku sídelnému mestu cisára Alexia I. Pre nepriaznivé okolnosti však Byzanciu opustil najskôr sám Robert Guiscard Viscardi a po úspešných bojoch, ale pre politickú diplomaciu v prospech Alexia I. v roku 1084 aj sám Bohemund Tarentský. O rok neskôr otec so synom porážajú na mori Benátčanov, čím im vrátili ich intrigovanie s Alexiom I. a opäť vyrážajú proti Byzancii aby dobyli späť stratené dobyté územia. 17. júla 1085 zomiera v Kefalónii Robert Guiscard Viscardi. Pre Bohemunda nastalo obdobie kedy musel po návrate domov, čeliť vlastným rodovým nezhodám a mnohým mocenským bojom. V roku 1096 sa ale všetko urovnalo, keď rodinu spojil boj proti vzbúrenému mestu Amalfi. V tomto období stretáva Bohemund prvých križiakov a pohľad na ich blýskajúcu sa zbroj, vlajúce praporce a križiacku odhodlanosť, hraničiacu s fanatizmom mu doslova učaruje.

Smrť

O posledných rokoch života Bohemunda Tarentského nevieme takmer nič. Po opustení Antiochie a prenechaní vlády sa o mesto stará jeho synovec Tankred. Je vysoko pravdepodobné, že Bohemund, tento starý bojovník zomrel unavený z dlhých ciest a nespočetného množstva bitiek. Stalo sa tak v marci roku 1111. Bohemund Tarentský po sebe zanechal jediného žijúceho potomka, dvojročného Bohemunda II., ktorý zdedí i Antiochijské kniežatstvo, ktorého sa ujal ako osemnásťročný. Okolo roku 1118 bolo Bohemundovo telo prevezené do mauzólea katedrály sv. Sabiny v Canose di Puglia s prostým náhrobným nápisom na kamennej dlažbe, BOAMUNDUS.
Stenografia

Stenografia (z grec. stenos-tesný + grafé-písanie; iné názvy: rýchlopis, zastaralo tesnopis, zriedkavo tachygrafia [z grec. tachys - rýchly]) je metóda zapisovania súvislých jazykových prejavov zjednodušeným písmom určeným na veľmi rýchly, ľahší a úspornejší zápis informácií. Jeho znaky pre hlásky sú značne zjednodušené oproti bežnému písmu, niektorými znakmi sa skrátene označujú časté skupiny hlások, skracujú sa aj časté slová a súslovia (tzv. hieroglyfický princíp). Ako rozlišovací prvok sa používa napr. poloha znakov voči riadku a zosilnenie (v niektorých sústavách, ako je česká a slovenská oficiálna sústava Herouta a Mikulíka), preto sa píše obyčajnou ceruzkou. Možno ho používať na stručný výťah informácií alebo aj na doslovný zápis textu.